Vita ya wenyewe kwa wenyewe Burundi
Mapinduzi ya mwisho yalifanyika mwaka 1987 na kumuweka afisa wa Kitutsi anayeitwa Pierre Buyoya. Buyoya alijaribu kuweka mageuzi kadhaa kwa malengo ya kurahisisha utawala wa nchi na kuwezesha upatikanaji wa mijadala ya kitaifa. Badala ya kutatua matatizo, mageuzi hayo yalichochea mivutano ya kikabila pale ambapo Wahutu waliamini kwamba ukiritimba wa Watutsi unafikia mwisho. Katika mivutano hiyo wakulima wa Kihutu walianza uasi wa ndani dhidi ya viongozi wa Kitutsi huko mashariki mwa Burundi; hayo majeshi ya Kihutu yaliua mamia ya familia za Kitutsi, hivyo jeshi la nchi liliingilia kati na kuanza kupambana na kuua maelfu ya Wahutu, ambapo ilipelekea makadirio ya vifo kufikia kati ya 5,000 na 50,000.